|  |  |
| --- | --- |
|  |  |
| **Εργαστήριο Εκπαίδευσης και Έρευνας στη**  **Φροντίδα Τραύματος και Ασφάλεια Ασθενή** | **Εργαστήριο Υγιεινής και Προστασίας Περιβάλλοντος** |
| **Τμήμα Νοσηλευτικής – Πανεπιστήμιο Θεσσαλίας** | **Τμήμα Ιατρικής – Δημοκρίτειο Πανεπιστήμιο Θράκης** |

**ΔΕΛΤΙΟ ΤΥΠΟΥ**

Με Μεγάλη Επιτυχία ολοκληρώθηκε το Webinar με θέμα:

«Υγεία και Ασφάλεια στην Εργασία 4.0»

Με μεγάλη επιτυχία πραγματοποιήθηκε τη Δευτέρα 28 Απριλίου 2025 το διαδικτυακό σεμινάριο με τίτλο **«Υγεία και Ασφάλεια στην Εργασία 4.0»**, το οποίο συνδιοργανώθηκε από το **Εργαστήριο Εκπαίδευσης και Έρευνας στη Φροντίδα Τραύματος και Ασφάλεια Ασθενή** του **Τμήματος Νοσηλευτικής του Πανεπιστημίου Θεσσαλίας** και το **Εργαστήριο Υγιεινής και Προστασίας Περιβάλλοντος** του **Τμήματος Ιατρικής του Δημοκριτείου Πανεπιστημίου Θράκης**.

Η εκδήλωση πραγματοποιήθηκε στο πλαίσιο του εορτασμού της **Παγκόσμιας Ημέρας για την Ασφάλεια και την Υγεία στην Εργασία**, η οποία για το 2025 επικεντρώθηκε στις επιπτώσεις της **ψηφιακής μετάβασης** και της **τεχνητής νοημοσύνης (AI)** στον τομέα της επαγγελματικής υγείας και ασφάλειας.

Στο webinar εγγράφηκαν συνολικά **250 πολίτες** από κάθε άκρη της Ελλάδας, γεγονός που ανέδειξε το υψηλό ενδιαφέρον για τα κρίσιμα ζητήματα που τέθηκαν προς συζήτηση.

Κατά τη διάρκεια του σεμιναρίου παρουσιάστηκαν και αναλύθηκαν επίκαιρα θέματα όπως η ασφάλιση επαγγελματικού κινδύνου, οι επιπτώσεις της κλιματικής κρίσης στην επαγγελματική υγεία, βασικά θέματα επαγγελματικής υγείας στους χώρους φροντίδας υγείας, η επαγγελματική επανένταξη των καρκινοπαθών, οι προκλήσεις και τα δικαιώματα των εργαζομένων στην εποχή της τηλεργασίας, η εφαρμογή της τεχνητής νοημοσύνης στην υγεία και ασφάλεια των εργαζομένων, η συσχέτιση των ψυχοκοινωνικών κινδύνων με τη διενέργεια φαρμακευτικών λαθών, και η ανάγκη για ενίσχυση της υγείας και ασφάλειας στην αγροτική εργασία.

Διακεκριμένοι ομιλητές και ομιλήτριες τόσο από τον ακαδημαϊκό, όσο και τον επαγγελματικό χώρο μοιράστηκαν γνώσεις, εμπειρίες και καλές πρακτικές, ενισχύοντας τον επιστημονικό διάλογο για την προστασία της υγείας των εργαζομένων στη νέα εποχή της Εργασίας 4.0..

Εκ μέρους των διοργανωτών, εκφράζονται θερμές ευχαριστίες προς όλους τους συμμετέχοντες για την ενεργό συμμετοχή και την ανταπόκρισή τους, καθώς και προς όλους τους συντελεστές που συνέβαλαν στην επιτυχή ολοκλήρωση του σεμιναρίου.

|  |  |
| --- | --- |
| Ο Πρόεδρος της Επιστημονικής Επιτροπής | Η Αντιπρόεδρος της Επιστημονικής Επιτροπής |
| **Καθηγητής Θεόδωρος Κ. Κωνσταντινίδης** | **Καθηγήτρια Μαρία Μαλλιαρού** |
| Κοσμήτωρ Σχολής Επιστημών Υγείας Δ.Π.Θ. Διευθυντής Εργαστηρίου Υγιεινής και Προστασίας Περιβάλλοντος  Τμήμα Ιατρικής Δ.Π.Θ. | Διευθύντρια ΕΡ.ΕΚ.ΤΡ.ΑΣ. Τμήμα Νοσηλευτικής Π.Θ. |